6. ΝΟΜΟΘΕΤ.ΔΙΑΤΑΓΜΑ υπ' αριθ. 3023 της 29/30 Σεπτ. 1954 Περί κυρώσεως της από 7 Μαρτ.1954 συμβάσεως μεταξύ του Ελληνικού Δημοσίου και της Γαλλοελληνικής Εταιρείας Σιδηροδρόμων (Σ.Γ.Ε.) και περί εκχωρήσεως εκμεταλλεύσεως του Σιδηροδρόμου Αλεξανδρουπόλεως-Σβίλεγκραντ εις τους Σιδηροδρόμους Ελληνικού Κράτους (Σ.Ε.Κ.) Άρθρ.1.-Κυρούται καθ' όλα αυτής τα μέρη η κατά την 7ην Μαρτ. 1954 συναφθείσα σύμβασις εκ 10 άρθρων μεταξύ αφ' ενός του κ. Κων. Παπαγιάννη, Υπουργού των Οικονομικών, εκπροσωπούντος υπό την ιδιότητα του ταύτην το Ελληνικόν Δημόσιον και αφ' ετέρου του κ. Φρανσουά Μισέλ, Προέδρου του Διοικητικού Συμβουλίου της εν Παρισίοις εδρευούσης Γαλλο-Ελληνικής Εταιρείας Σιδηροδρόμων, νομίμως εκπροσωπούντος την Εταιρείαν ταύτην υπό την ανωτέρω ιδιότητά του και εγκριθείσα υπό της γενικής συνελεύσεως των μετόχων της εν λόγω Εταιρείας, έχουσα ως κατωτέρω: ΣΥΜΒΑΣΙΣ Μεταξύ αφ' ενός του Ελληνικού Δημοσίου, εκπροσωπουμένου εν προκειμένω υπό του κ. Κ. Παπαγιάννη, Υπουργού του Οικονομικών και αφ' ετέρου του κ. Φρανσουά Μισέλ, προέδρου του Διοικητικού Συμβουλίου της εν Παρισίοις εδρευούσης Γαλλοελληνικης Εταιρείας Σιδηροδρόμων, νομίμως εκπροσωπούντος της εταιρείας ταύτην υπό την ανωτέρω ιδιότητά του και εξουσιοδοτηθέντος, καθ' α εδήλωσεν υπό του διοικητικού συμβουλίου του δια την σύναψιν της παρούσης συμβάσεως, εγένοντο αμοιβαίως αποδεκτά τα εξής: Κατά Μαρτ. 1940 αντηλλάγησαν μεταξύ της Ελληνικής Κυβερνήσεως και της Εταιρείας επιστολαί δια των οποίων καθωρίζονται τα της εξαγοράς του προνομίου του τροχαίου υλικού και η τροποποίησις παλαιών εκατέρωθεν απαιτήσεων. Η αρχική αυτή συμφωνία προέβλεπε προγενεστέρας συζητήσεις δια την ρύθμισιν διαφόρων ουσιωδών ζητημάτων συναφών με την εκτέλεσιν της συμβάσεως ταύτης. Η συμφωνία μέχρι σήμερον δεν ετελειώθη δια διαφόρους λόγους. Ήδη η Κυβέρνησις αφ' ενός και η Εταιρεία αφ' ετέρου, επιθυμούσαι τον τερματισμόν της από πολλού υφισταμένης εκκρεμότητος ταύτης και εν όψει των σημερινών δεδομένων συνεφώνησαν και συναπεδέχθησαν τα κάτωθι: Άρθρ.9.-Άμα ως η παρούσα συμφωνία εγκριθή παρά της γενικής συνελεύσεως των μετόχων της εταιρίας, ήτις έγκρισις δέον όπως συντελεσθή εντός δύο μηνών από σήμερον, η Ελληνική Κυβέρνησις θα καταθέση εις την Βουλήν σχέδιον νόμου δια την κύρωσιν της συμφωνίας ταύτης, ήτις τεθήσεται εν ισχύϊ άμα τη δημοσιεύσει εις την Εφημερίδα της Κυβερνήσεως. Άρθρ.10.-Η παρούσα σύμβασις, συνταχθείσα εις την Ελληνικήν και Γαλλικήν γλώσσαν, υπεγράφη δεόντως παρά των εκπροσώπων των συμβαλλομένων μερών. Εν περιπτώσει αμφισβητήσεως, αμφότερα τα κείμενα ισχύουσιν εξ ίσου. Άρθρ.2.-Διευκρινίζεται ότι η κατά το άρθρ.4 της συμβάσεως αμοιβαία εξόφλησις των εκατέρωθεν αξιώσεων και απαιτήσεων, περιλαμβάνει και τας μεταξύ του νομικού προσώπου των σιδηροδρόμων (Σ.Ε.Κ.) προβαλλομένας αμοιβαίως και τυχόν υφισταμένας αξιώσεις και απαιτήσεις, αίτινες λογίζονται πάσαι εξοφληθείσαι και αποσβεσθείσαι από της ισχύος του παρόντος και ότι εις τας αμοιβαίας ταύτας εξοφλήσεις περιλαμβάνονται αι εκ της μικτής εσωτερικής ή διεθνούς υπηρεσίας επιβατών, αποσκευών και εμπορευμάτων χρεωπιστώσεις, τόσον δια το διάστημα από 7 Μαρτ. 1954 διάστημα, όσον και δια το διάστημα από της ημέρας ταύτης μέχρι της παραδόσεως του δικτύου εις το Δημόσιον. Η εξόφλησις του τελευταίου αλληλοχρέου τούτου λογαριασμού δέον να γίνη μέχρι της 30 Οκτ. 1954, εις περίπτωσιν δε καθ' ην μετά την ημέραν ταύτην ήθελε τυχόν, παραμείνη υπόλοιπον εις βάρος της Γαλλοελληνικης Εταιρίας Σιδηροδρόμων, τούτο, πλέον τόκου 8%, θα κρατηθή εκ των κατά το άρθρ. 2 της συμβάσεως δόσεων. Τα κατά ταύτα συμψηφισθηοόμενα ποσά  θα καταβληθούν παρά του Δημοσίου εις Σ.Ε.Κ. συν τη καταβολή των δόσεων τούτων προς την ανωτέρω εταιρίαν. Άρθρ.3.-Από της ενάρξεως της ισχύος του παρόντος ανατίθεται εις τους Σ.Ε.Κ. η συντήρησις της γραμμής Αλεξανδρουπόλεως-Σβίλεγκραντ. Δια την εκτέλεσιν της συντηρήσεως ταύτης οι Σ.Ε.Κ. θα χρησιμοποιήσουν το υφιστάμενον προσωπικόν γραμμής του Σ.Ε.Ε. μέχρι της παραδόσεως του σιδηροδρόμου, τα προς τον σκοπόν τούτον υπάρχοντα μηχανήματα, εργαλεία και υλικά των Σ.Γ.Ε., οπουδήποτε (εις αποθήκας ή ανά την γραμμήν) ευρισκόμενα, περί των οποίων θα συνταχθή σχετικόν πρωτόκολλον. Αναγκαιούντα πέραν τούτων μηχανήματα, εργαλεία ή υλικά θα διατεθώσι παρά των Σ.Ε.Κ., δια λογαριασμόν του Δημοσίου, δια λογαριασμόν του οποίου θα καταβάλλωνται και αι αποδοχαί του τυχόν απαιτηθησομένου ποοσωπικού πέραν του διατιθεμένου παρά των Σ.Γ.Ε. του οποίου αι αποδοχαί θα βαρύνουν τους Σ.Γ.Ε. μέχρι της παραλαβής του Δικτύου παρά του Δημοσίου. 21.Γ.η.6 Μακεδονικοί Σιδηρόδρομοι Άρθρον 4.-1.Η διοίκησις και εκμετάλλευσις του σιδηροδρόμου Αλεξανδρουπόλεως-Σβίλεγκραντ, εφ' ης ούτος περιέλθη εις το Δημόσιον κατά τα εν άρθρω 5 της κυρουμένης συμβάσεως οριζόμενα, ανατίθενται εις τους Σ.Ε.Κ, και θ' ασκώνται δια της Διευθύνσεως περιφερείας Θεσσαλονίκης των Σ.Ε.Κ. συμφώνως προς τας διατάξεις του ν.δ. 4/4 Σεπτεμβρίου 1954 "περί διοικήσεως των Σ.Ε.Κ. κλπ." ως τούτο συνεπληρώθη και ετροποποιήθη μεταγενεστέρως.-2.Κατά την υπό των Σ.Ε.Κ. εκμετάλλευσιν του Δικτύου ΑλεξανδρουπόλεωςΣβίλεγκραντ ως δικτύου ανήκοντος εις το Δημόσιον, οι Σ.Ε.Κ. θέλουσι χρησιμοποιήσει το εν άρθρω 7 της κυρουμένης συμβάσεως προσωπικόν, όπερ θα εξακολούθηση διεπόμενον υπό των διατάξεων νόμων, διαταγμάτων, κανονισμών και υπουργικών αποφάσεων, αίτινες θα ισχύσουν ως προς το προσωπικόν τούτο κατά την ημέραν της παραλαβής του Δικτύου υπό του Δημοσίου λογιζομένου ως προσωπικόν Δικτύου ανήκοντος εις το Δημόσιον.-3.Το προσωπικόν περί ου η ως άνω παράγραφος 2 σταδιοδρομεί εις ιδιαιτέραν επετηρίδα μέχρις ου καταρτισθή ενιαία επετηρίς δι' άπαν το προσωπικόν των Σ.Ε.Κ. και εργάζεται μέχρι του βαθμού του Τμηματάρχου Α' Επιθεωρητού Εκμεταλλεύσεως Α και των αντιστοίχων τούτοις βαθμών εις το σιδηροδρομικόν τμήμα Αλεξανδρουπόλεως–Σβίλεγκραντ. Άρθρον 5.-1.Δια β. διαταγμάτων εκδιδομένων προτάσει των Υπουργών Συγκοινωνιών και Οικονομικών θέλουσι καθορισθή τα των οργανικών θέσεων του Δικτύου Αλεξανδρουπόλεως Σβίλεγκραντ ως και πάσα άλλη αναγκαία λεπτομέρεια δια την ρύθμισιν ζητημάτων του περί ου πρόκειται προσωπικού.-2.Δια β. διαταγμάτων εκδιδομένων προτάσει των Υπουργών Συγκοινωνιών Οικονομικών και Εργασίας θέλουσι καθορισθή τα της καταργήσεως των Ασφαλιστικών Ταμείων του Προσωπικού των Σ.Γ.Ε. και της υπαγωγής τούτων εις τα ομώνυμα Ασφαλιστικά Ταμεία του προσωπικού των Σ.Ε.Κ. ως και πάσα άλλη αναγκαία λεπτομέρεια δια την ρύθμισιν της θέσεως του προσωπικού των καταργουμένων Ασφαλιστικών Ταμείων. Άρθρου 6.-Οι Σ.Ε.Κ.θα παραλάβωσι παρά των Σ Γ.Ε. δια λογαριασμόν του Δημοσίου απάσας τας κινητάς εγκαταστάσεις, το τροχαίον υλικόν, τα μηχανήματα και εργαλεία, τα έπιπλα, σκεύη, υλικά, τα αρχεία και σχέδια του σιδηροδρόμου κλπ. καθώς και απάσας τας μονίμους εγκαταστάσεις αίτινες ανήκουν εις το Δημόσιον.  Άρθρον 7.-Δια β. διαταγμάτων εκδιδομένων προτάσει των Υπουργών Συγκοινωνιών και Οικονομικών θέλει ρυθμισθή και παν άλλο, εκτός των, εν άρθρω 5 αναφερομένων, θέμα ανακύπτον εκ της εφαρμογής του παρόντος ν.δ. ή της κυρουμένης υπ' αυτού συμβάσεως ως και πάσα άλλη αναγκαία λεπτομέρεια. (Μετά την σελ. 150,02) Σελ. 150,03 Μακεδονικοί Σιδηρόδρομοι 21.Γ.η.6 Άρθρ.1.-Η Εταιρεία εκχωρεί και μεταβιβάζει εις το Δημόσιον όπερ αποδέχεται την τε εκχώρησιν και μεταβίβασιν ταύτην: α)Όλα τα δικαιώματά της και προνόμια εκ των παραχωρήσεων κύριά τε και παρεπόμενα, απορρέοντα εκ πάσης συμβάσεως, παραχωρήσεως, συγγραφών, υποχρεώσεων και παρεπομένων συμβάσεων, τας οποίας συνήψε μέχρι σήμερον μετά της Οθωμανικής Κυβερνήσεως είτε μετά της Ελληνικής Κυβερνήσεως σχετικά προς το σιδηροδρομικόν δίκτυον Αλεξανδρουπόλεως Σβίλεγκραντ μεθ' όλων εν γένει των δικαιωμάτων της, άτινα παρεχωρήθησαν εν σχέσει με το άνω δίκτυον, εις την ρηθείσαν εταιρείαν καθ' οιονδήποτε τρόπον. β) Άπαν το υλικόν έλξεως, και τροχαίον, το ανήκον εις την εταιρείαν και διατεθειμένον εις το δίκτυον, το οποίον αύτη εκμεταλλεύεται επί του εδάφους της Ελληνικής Επικρατείας.  21.Γ.η.4 Μακεδονικοί Σιδηρόδρομοι Μακεδονικοί Σιδηρόδρομοι 21.Γ.η.6 γ)Άπαντα τα μηχανήματα, κινητήρες, έπιπλα, υλικά, προσαρμοσμένα εργαλεία των εργοταξίων, γαιάνθρακα, έλαιον, ξυλείαν, στρωτήρας, καθώς και άπαντα τα υλικά, ανταλλακτικά, εργαλεία, καινουργή και μεταχειρισμένα, ως και απάσας τας άλλας προμηθείας τας ευρισκομένας είτε εις τας αποθήκας, είτε εις τα καταστήματα, είτε επί της γραμμής και τόσον εις το εσωτερικόν, όσον και εις το εξωτερικόν των παραρτημάτων της γραμμής κ.α. Άρθρ.2.-Το κατ' αποκοπήν συνολικόν τίμημα δια την ως άνω αγοραπωλησίαν καθορίζεται δια του παρόντος εις δολλάρια Η.Π.Α. 1.400.000. Το Ελληνικόν Δημόσιον αναλαμβάνει την υποχρέωσιν να καταβάλη εις την εταιρείαν το τίμημα τούτο εις Παρισίους, μέσω του Ελληνογαλλικού Κλήριγκ επί τη επισήμω τιμή συναλλάγματος επί Νέας Υόρκης εις Παρισίους την ημερομηνίαν εκάστης λήξεως εις 4, ίσας δόσεις, ήτοι εκάστην δι' ισόποσον δολλαρίων Η.Π.Α. 350.000 πληρωτέας της πρώτης την 30 Σεπτ. 1954, της δευτέρας την 31 Δεκ. 1954, της τρίτης την 31 Μαρτ. 1955 και της τετάρτης την 30 Ιουν. 1955. Η υποχρέωσις αύτη του Ελληνικού Δημοσίου θα καλύπτεται δι' εγγυητικής επιστολής, της Τραπέζης της Ελλάδος, απευθυνομένης προς την Εταιρείαν και παραδοτέας προς αυτήν άμα τη θέσει εν ισχύϊ της παρούσης Συμβάσεως. Άρθρ.3.-Το ποσόν δολλαρίων Η.Π.Α. 1.400.000 δεν είναι επιδεκτικόν ουδεμιάς μειώσεως δι' οιανδήποτε αιτίαν. Η εταιρεία απαλλάσσεται παντός τέλους, φόρου ή δικαιώματος και όλων εν γένει των εξόδων δια την μεταβίβασιν του δικτύου εις το Ελληνικόν Δημόσιον, ως και δια την πληρωμήν και εκκαθάρισιν των υποθέσεων της εν Ελλάδι, εφ' όσον η τελευταία αύτη απαλλαγή προβλέπεται υπό τον εν ισχύϊ σήμερον νόμων και συμβάσεων. Άρθρ.4.-Τα συμβαλλόμενα μέρη χορηγούσιν αλλήλοις πλήρη και ολοσχερή εξόφλησιν και απαλλαγήν δι' οιασδήποτε εκατέρωθεν εκ πάσης αιτίας αξιώσεις και εν γένει απαιτήσεις μέχρι σήμερον. Το Ελληνικόν Δημόσιον αναλαμβάνει την υποχρέωσιν όπως εξοφλήση δι' ιδίων του χρημάτων, κατά κεφάλαιον και τόκους, πάσας τας μέχρι σήμερον οφειλάς ή απαιτήσεις κατά της εταιρείας εκ δανείων, απαιτήσεων, προκαταβολών ή χορηγήσεων υλικών, γενομένας τη εταιρεία δια πάσαν εν γένει αιτίαν υπό του Ο.Δ.Ι.Σ.Υ., των Σ.Ε.Κ., της Α.Μ.Α.Γ.Κ. της Δ.Ο.Σ., της Υ.Π.Α., απαλλασσομένης πλήρως της εταιρείας εκ των οφειλών τούτων. Επίσης το Ελληνικόν Δημόσιον, υποκαθιστάμενον εις την εταιρείαν, αναλαμβάνει δι' ίδιον λογαριασμόν την καταβολήν και εξόφλησιν παντός υφισταμένου σήμερον υπολοίπου κατά τε κεφάλαιον και τόκους, του δια της Τραπέζης Αθηνών χορηγηθέντος δανείου Μάρσαλ δια δολλάρια Η.Π.Α. 280.000 της εταιρείας απαλλασσομένης εξ ολοκλήρου πάσης σχετικής υποχρεώσεως. Άρθρ.5.-Συμφωνείται ότι συν τη καταβολή της πρώτης των ως άνω δόσεων, η εταιρεία οφείλει να  παραδώση τα  εν  τω  άρθρω  πρώτω  αναφερόμενα  (περι(Μετά την σελ. 150) Σελ. 150,01 λαμβανομένης και της εις το Τελωνείον ευρισκομένης αυτοκινηταμάξης) εις το Ελληνικόν Δημόσιον. Πλήρης απογραφή του τροχαίου υλικού, των μηχανημάτων και πάντων των μη αναλωσίμων υλικών συνταχθήσεται εντός μηνός από σήμερον από κοινού υπό εκπροσώπων των συμβαλλομένων μερών. Τα αναλώσιμα. υλικά θα χρησιμοποιηθώσιν υπό της εταιρείας μόνον δια τας ανάγκας του σιδηροδρόμου, τα δε εν ταις αποθήκαις αναλώσιμα υλικά, τα υφιστάμενα κατά την ημέραν της παραδόσεως του δικτύου θα παραδοθώσιν εις το Δημόσιον. Εν αρνήσει της εταιρείας να αποδεχθή την πρώτην δόσιν, το Ελληνικόν Δημόσιον δικαιούται, παρακαθέτον το ποσόν αυτής εν Παρισίοις παρά τη Τραπέζη της Γαλλίας, να προβή εις την δια των οργάνων του κατάληψιν του δικτύου. Το αυτό δικαίωμα έχει το Δημόσιον και εις ην περίπτωσιν η εταιρεία, παρά την καταβολήν της πρώτης δόσεως, δυστροπήση εις την παράδοσιν του δικτύου. Άρθρ.6.-Τα συμβαλλόμενα μέρη δίδουν αμοιβαίως απαλλαγήν δι' οιανδήποτε συμβατικήν υποχρέωσιν συντηρήσεως της υποδομής και πληρωμής τόκων ή ελλειμμάτων, από σήμερον μέχρι της παραδόσεως του δικτύου. Άρθρ.7.-Άπαν το προσωπικόν, υπαλληλικόν και εργατικόν, ελληνικής υπηκοότητος, το υπηρετούν εις την εκμετάλλευσιν του δικτύου και το οποίον θα αναγράφεται εις τας μισθοδοτικάς καταστάσεις ή και τας καταστάσεις των ημερομισθίων της εταιρείας εν Αλεξανδρουπόλει κατά την ημερομηνίαν της παραδόσεως του δικτύου, θα έχη ως εργοδότην από της ημερομηνίας ταύτης το Ελληνικόν Δημόσιον, όπερ υποκαθίσταται ολοσχερώς από της ημερομηνίας ταύτης εις όλας τας υποχρεώσεις της εταιρείας έναντι του προσωπικού τούτου, ή και των οργανισμών ασφαλίσεως αυτού (Ταμείον Συντάξεως, Ταμείον Προνοίας και Αλληλοβοηθείας κλπ.).Το προσωπικόν τούτο δεν αποκτά δικαίωμά τι αποζημιώσεως εκ της μεταβολής ταύτης του προσώπου του εργοδότου, είτε κατά της εταιρείας, είτε κατά του Δημοσίου. Η εταιρεία θα υποβάλη υπό την προηγουμένην έγκρισιν της Ελληνικής Κυβερνήσεως από της υπογραφής της παρούσης συμβάσεως, πάσαν νέαν πρόσληψιν, ως και πάσαν μεταβολήν της καταστάσεως του υφισταμένου προσωπικού. Πάσαι αι τυχόν νόμιμοι αξιώσεις έναντι της εταιρείας εκ μέρους του προσωπικού ή οργανισμών ασφαλίσεως (Ταμείον Συντάξεων, Ταμείον Προνοίας, Αλληλοβοηθείας κλπ.), αι προερχόμεναι εκ σχέσεων εργασίας είτε με την σημερινήν εταιρίαν, είτε με εκείνην ην διεδέχθη, βαρύνουσι την εταιρείαν. Άρθρ.8.Από της παραδόσεως του δικτύου εις το Ελληνικόν Δημόσιον, οι λογαριασμοί εκμεταλλεύσεως θα χωρισθώσιν. Μόνον από της ημερομηνίας ταύτης αι δαπάναι και εισπράξεις θα αναληφθώσιν παρά του Ελληνικού Δημοσίου, ενώ η εταιρία θα διατηρήση όλα τα δικαιώματα και υποχρεώσεις τας προϋφισταμένας της ημερομηνίας ταύτης. Κατ' ακολουθίαν, παν υπόλοιπον ταμείου της εταιρίας, αι παρά ταις Τραπέζαις καταθέσεις της, αι κινηταί αξίαι της εν Ελλάδι, τα εν τω εξωτερικώ στοιχεία του ενεργητικού της, αι ανείσπρακτοι πιστώσεις και τα χρέη τα γεννηθέντα μέχρι της ημερομηνίας ταύτης, ανήκουσιν εις την εταιρίαν και είναι εις την ελευθέραν αυτής διάθεσιν. Σελ. 150,02